- Jeg ønsker, at alle jeres spillere dør.

- Jeg håber, I får kræft, nybegyndere.

Sådan lyder nogle af de hadefulde beskeder, som 'Counter-Strike'-spillerne på det danske CS:GO-hold North kan læse om sig selv på hjemmesider, hvor fans og andre entusiaster samles for at diskutere e-sport.

Men nu siger North fra i et opslag på deres Facebook-side.

- Den slags kommentarer er ikke okay. Ikke mod os, ikke mod spillere og heller ikke mod vores modstandere, skriver de blandt andet i opdateringen, hvor de tager skarp afstand fra hadefulde ytringer af enhver art.

Det er enormt overvældende, hvis man eksempelvis får tilsendt et "jeg-ved-hvor-du-bor"-billede af et kort med en knappenål. Christian Slot

Christian Slot, der er pressechef i North, fortæller, at man som spiller bliver påvirket, når man på den måde bliver udsat for modbydelige udfald af grov karakter.